**Сенім сыйы**

**«Киелі Рух кейбіреуге ерекше сенім дарытса, сол Рух тағы біреуге сауықтыру дарынын береді.»**

**(Қорынттықт. 1-хат 12:9)**

Сіз қандай да бір мұқтаждығыңыз үшін мінажат еткенде, Құдайдың еститініне және жауап беретініне қаншалықты сенімдісіз?

Құдай солай айтты. Мен Оған сенемін. Жалғыз мәселе мынада – менің сенімім әрқашан да күшті емес!

Менде күшті сенім болғанын қалаймын. Мен 1800 жылдардағы Англияда жүздеген жетім балаларға қамқорлық жасаған Джордж Мюллер сияқты Исаның ізбасарларының сенімін қалаймын. Бір күні таңертең таңғы асқа жеуге ештеңелері болмады. Мюллер балаларды тамақ ішуге отырғызып, былай деп мінажат етті: «Қымбатты Әке, бізге жейтін нәрсе берейін деп жатқаның үшін Саған алғыс айтамыз.» Дәл осы кезде есік қағылып, оларға жаңа піскен нан мен сүт әкелінді. Бұл рухани сый мінажат арқылы жүзеге асады.

Міне, жақсы жаңалық мынада: біз бұл сыйды Құдайдан сұрай аламыз. Киелі кітаптың 1 Қорынттықтарға арналған кітабында сенім сыйы Киелі Рухтың сыйларының бірі ретінде көрсетілген (12:9). Бұл кейбіреулерге «басқа сенушілерді Құдайға деген сенімдерін жігерлендіру және нығайту үшін берілген сенім. Мұндай сыйға ие адам, Құдай мінажатына жауап бергенде немесе керемет жасағанда таң қалмайды», - деп түсіндіреді Дон Стюарт.

Құдай сыйларын әрбір Исаның ізбасарларының өміріне арналған бірегей жоспарлары мен мақсаттарына сәйкес береді. Римдіктерге 12:3-те: “өздерің туралы тиістісінен артық ойламаңдар! Қайта, Құдайдан сенім арқылы әрқайсыңның үлестеріңе қандай рухани дарындар тигенін ойлай отырып, өздеріңді саналы түрде бағалаңдар.” делінген.